# Bereniken hiukset

### Wikipedia

Valokuva tähdistöstä

Latinankielinen nimi | Coma Berenikes
Lyhenne | Com
Genetiivi | Comae Berenikes
Symbologia | Berenike II:n hiukset
Rektaskensio | 12,76 h
Deklinaatio | 21,83°
Ala taivaasta | 386 neliöastetta
Tähtien määrä (magnitudi < 3) | Ei yhtään
Kirkkain tähti | β Com (4,26 mag.)
Meteoriparvet | Coma Berenicidit
Naapuri- tähdistöt |

- Iso Karhu
- Neitsyt
- Leijona
- Karhunvartija
- Ajokoirat

Näkyy leveysasteiden +90° ja −-70° välillä Näkyy Suomessa parhaiten [[]]ssa

Bereniken hiukset (lat. Coma Berenices) on Otavan alla oleva pohjoisen taivaan himmeätähtinen tähdistö. Sitä rajoittaa Ajokoirat, Leijona, Neitsyt ja Karhunvartija.

Berenike oli Egyptin kuningas Ptolemaios III:n puoliso, joka lupasi uhrata hiuksensa Afroditelle, jos hänen miehensä palaisi turvallisesti taistelusta. Bereniken hiukset pantiin temppeliin, mutta ne katosivat. Temppelin vartijat olivat jo saamassa kuolemantuomion, kun hoviastronomi ilmoitti kuninkaalle, että hiukset ovatkin löytyneet taivaalta Afroditen lahjoittamana, jotta kaikki saisivat niitä ihailla.

## [muokkaa] Tähdet

Tähdistön kirkkain tähti on β Comae Berenices, magnitudiltaan vaivaiset 4.26. Absoluuttisesti se on vain hiukan omaa Aurinkoamme kirkkaampi, joka antaa hyvän kuvan miten himmeästi Aurinko loistaisi 27 valovuoden päästä. Toiseksi kirkkain tähti on α Com (Diadem), suhteelliselta kirkkaudeltaan 4.32. Tähti edustaa tähdistön mytologiassa Bereniken kruunun jalokiveä. Se on kaksoistähti jonka molemmat osapuolet ovat melkein yhtä kirkkaita, tähtien rata on 0,1 asteen verran vinossa, joten tähdet eivät peitä toisiaan Maasta katsottuna. Kolmas neljännen magnitudin tähti tähdistössä on γ Com; 4,36m.

FK Comae Berenices on muuttuva tähti, jonka kirkkaus vaihtelee välillä 8.14m - 8.33m 2,4 päivän jaksolla. Se edustaa FK Comae -luokan muuttujia. On arveltu että tähden kirkkauden muutoksen aiheuttaisivat suuret ympäristöään viileämmät ja siten myös himmeämämmät tähdenpilkut pyörivän tähden pinnalla. FS Com on epäsäännöllinen muuttuva tähti, joka vaihtelee 5.3m - 6.1m 58 vuorokauden jaksolla. R Comae Berenices on Mira-tyyppinen muuttuja, joka vaihtelee kirkkauttaan välillä 7.1m ja 14.6m 363 vrk:n jaksolla.

## [muokkaa] Syvän taivaan kohteet

M64 –- Mustasilmägalaksi

Tähdistön alueella on kolmen kaariminuutin kokoinen pallomainen tähtijoukko M53. Myös joitakin Neitsyen galaksijoukon galakseja on tähdistön alueella, kuten Messierin kohteet M64 (Mustasilmägalaksi), M85, M88, M91, M98 ja M99. Samoin tähdistössä sijaitsee Coman galaksijoukko, joka on tähtiharrastajille liian himmeä.

Avoin tähtijoukko Mel 111 on tähdistön γ Com -tähden luokse levittäytynyt laaja, harvahko joukko, jonka muutamat jäsenet voi nähdä jo paljain silmin. Suurin osa joukon tähdistä on kuitenkin kirkkaudeltaan noin 5 - 10m. Etäisyyttä joukolla Aurinkokunnasta on noin 270 valovuotta.

Galaktinen pohjoisnapa (12h 51,42m ja deklinaatio 27° 07,8′ (vuoden 2000 epookki)) sijaitsee Bereniken hiusten tähdistön alueella, josta johtuen tähdistön alueella voidaan havaita runsain mitoin galakseja; oman Linnunratamme pöly ja tähtienvälinen kaasu ei ole estämässä valon kulkua kauempaa.

Haettu osoitteesta http://fi.wikipedia.org../../../b/e/r/Bereniken_hiukset.html

Luokka: Tähdistöt

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bahasa Indonesia
- Català
- Česky
- Dansk
- Deutsch
- English
- Español
- Esperanto
- Français
- Gaeilge
- 한국어
- Hrvatski
- Italiano
- עברית
- Latina
- Lietuvių
- Magyar
- Nederlands
- 日本語
- Norsk (nynorsk)
- Polski
- Português
- Русский
- Slovenčina
- Svenska
- ไทย
- Türkçe
- Українська
- 中文